Polisielede vereer vir werk in Uyinene-moordsaak | Netwerk24
Deur Jenna Etheridge, News24 28 Januarie 2020 08:37
Brig. Vela Jerome Cele ontvang ’n toekenning van Bheki Cele, minister van polisie. Foto: SAPD
Bheki Cele, minister van polisie, het Sondag ’n ministeriële eerbewys aan brig. Vela Jerome Cele, Wes-Kaapse speurhoof, in Port Elizabeth oorhandig.
Mrwetyana, ’n student aan die Universiteit van Kaapstad, is op 24 Augustus verlede jaar in die Clareinch-poskantoor verkrag en vermoor.
#sapsHQ To view the list of all the #ExcellenceAwards winners, follow this link to the #SAPS website for the National Excellence Awards 2020 Booklet. #SAPSAwards #ServiceExcellence #SelflessAndPatrioticService MEhttps://t.co/5I0JTbKwKn pic.twitter.com/PguR3tQUho
Uyinene Mrwetyana Foto: Verskaf
Botha, ’n voormalige poskantoorwerker, is in November lewenslange tronkstraf opgelê.
Toe dié eerstejaarstudent verlede jaar vermis geraak het, is die saak aan konst. Goodwill Nkonki oorhandig, waarna hy en sers. Lutchmee Chetty die ondersoek behartig het.
Hulle het vasgestel dat Mrwetyana omstreeks 14:00 by dié poskantoor in Claremont was en dat Botha, wat met siekverlof was, die laaste persoon was wat haar lewend gesien het.
Botha het later erken dat hy vir haar gesê het sy moet later haar pakkie kom afhaal omdat hy alleen met haar in die poskantoor wou wees. Hy het haar doodgeslaan en haar lyk is later in ’n vlak graf in Lingelethu-Wes, Khayelitsha, gekry.
Nadat die saak by die polisie in Claremont aangemeld is, het die ondersoekbeampte, kapt. Craig Phillips, Nkonki en nog speurders saamgewerk om vas te stel wat met haar gebeur het.
“Hulle het haar bewegings deur middel van tegnologie en beeldmateriaal nagespeur,” lui ’n polisieverklaring.
“Nkonki het ook met ander polisiekantore in die metro in verbinding getree en lykshuise besoek en uiteindelik verneem dat ’n ontbinde, verbrande lyk in Lingelethu-Wes gevind en in die Tygerberg-lykshuis is.”
Hierna is vasgestel dat dit die lyk van Mrwetyana is.
Cele het ’n provinsiale taakspan op die been gebring en Botha was hul hoofverdagte.
’n Polisielid het Botha op 29 Augustus opgemerk en hy is ondervra, waarna hy skuld beken het en die polisie gaan wys het waar hy haar lyk gelos het. News24
Meer oor: Luyanda Botha | Uyinene Mrwetyana | Moordsaak | Moord
Krete van ‘dankie’ toe Uyinene-moordenaar gevonnis word